અમદાવાદઃ અમદાવાદ શહેર હવે અસલામત બનતું નજરે પડે છે. ઉત્તરપ્રદેશ અને બિહારની જેમ જાહેરમાં ખુલ્લેઆમ હથિયારો સાથે લુખ્ખાગીરી અને તોડફોડના બનાવો વધી રહ્યા છે. ઉપરાંત ચાર દિવસમાં બે હત્યાના બનાવો પણ શહેરમાં બની ચૂક્યા છે. શહેરના પૂર્વ વિસ્તારમાં ગૂંડા તત્ત્વોને જાણે પોલીસનો કોઇ ડર ન હોય તેમ બેફામ બની તોડફોડ કરી ફરાર થઇ જાય છે. ગત રાત્રે રાયપુર વિસ્તારમાં બિગબજાર મોલમાં પાણી પીવાની બાબતે મેકડોનાલ્ડ રેસ્ટોરાંમાં પાંચ છ યુવાનોએ રેસ્ટોરાંના કર્મચારી અને સિક્યોરિટી ગાર્ડને માર મારી રેસ્ટોરાંમાં તોડફોડ મચાવી હતી. આ અંગે રેસ્ટોરાંના મેનેજરે કાગડાપીઠ પોલીસ સ્ટેશનમાં ફરિયાદ નોંધાવી હતી.